**НАПОРЕДНИ ОДНОСИ**

**Напомена:**

**Ову лекцију сте слушали као предавање на РТС 3, ово је само да се кратко подсетите. Текст који је откуцан, прочитајте и препишите у свеске (лекција је битна због следеће године), али нам немојте слати доказ да сте преписали. Ко има могућност, може и да одштампа, па да залепи у свеску.**

**Нама шаљете само урађене задатке.**

\*У саставном, раставном и супротном односу могу стајати независне предикатске реченице, зависне предикатске реченице, синтагме и речи.

\*Реченице и реченични чланови који имају исту функцију стоје у напоредним односима.

\*Врсте напоредних односа:

**1. Саставни**

- Однос између паралелних и међусобно сагласних радњи или појмова

Слушам маму и тату.

Слушам радио и учим.

- Обележава се везницима И, ПА, ТЕ, НИ, НИТИ

- Испред И не иде зарез осим када је реч о набрајању (Купио сам и јабуке, и крушке, и шљиве.) и када је реч о истицању (Дошао сам кући, и то једва.)

**2. Супротни**

- Однос између супротних, несагласних, противречних радњи или појмова

Позвали смо га, али он неће доћи.

Није дошао, него је остао код куће да учи.

- Обележава се везницима А, АЛИ, ВЕЋ, НЕГО, ДОК, НО

- Испред супротних везника увек се пише зарез!

**3. Раставни**

- Однос између радњи или појмова од којих се само једна остварује

По подне ћу се одмарати или ћу слушати музику.

Или дођи, или се јави.

- Обележава се везником ИЛИ

- Уколико се раставни везник понавља, пише се зарез испред њега.

ЗАДАТАК:

Урадити задатке у Радној свесци од 104- 106. стране (задаци од 1-9).

Урађене задатке слати у нашу гугл учионицу до петка 10.4. 2020. године у 21 час.